- लोगों के बीच जाकर व्यथा सुनी सांसद ऐरन ने, Bareilly News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Bareilly लोगों के बीच जाकर व्यथा सुनी सांसद ऐरन ने
{"_id":"1-47497","slug":"Bareilly-47497-120","type":"story","status":"publish","title_hn":"\u0932\u094b\u0917\u094b\u0902 \u0915\u0947 \u092c\u0940\u091a \u091c\u093e\u0915\u0930 \u0935\u094d\u092f\u0925\u093e \u0938\u0941\u0928\u0940 \u0938\u093e\u0902\u0938\u0926 \u0910\u0930\u0928 \u0928\u0947","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
बरेली। सांसद प्रवीन सिंह ऐरन ने दंगे से प्रभावित शहर के तमाम इलाकों का दौरा किया। लोगों ने उन्हें अपनी व्यथा सुनाई और उनके साथ पुलिस का व्यवहार ठीक न होने की बात भी कही। उन्होंने जाटवपुरा निवासी रामजीमल के परिवार में एक व्यक्ति की मौत होने पर उसके अंतिम संस्कार की व्यवस्था कराई। बर्फ का इंतजाम न हो पाने से शव को रख पाना मुश्किल हो रहा था, हालांकि परिवार के लोग कुछ और नाते रिश्तेदारों के आने तक इंतजार करना चाहते थे। दिनभर अफवाहों का दौर चला तो लोगों ने सांसद ऐरन को भी फोन करना शुरू कर दिया। शहर के हालात देखने के लिए वह भी देर रात तक घूमते रहे। कई इलाकों में तो वह अकेले ही देखे गए। कालीबाड़ी फाल्तून गंज आलमगीरीगंज, सिकलापुर, आजमनगर, राजेंद्रनगर, इंद्रानगर, मॉडल टाउन, बानखाना, शाहबाद, भूड़, चमन कोठी का इलाके, माधोबाड़ी, वाल्मीकि बस्ती और जाटवपुरा में तमाम लोगों से मिले। जाटवपुरा में वह मृत मिले रिक्शा चालक प्रेमशंकर के परिवार वालों से भी मिले। उन्होंने कहा कि प्रेमशंकर के परिवार को प्रशासन की ओर से आर्थिक सहायता भी मिलनी चाहिए। आजमनगर के देवेश गंगवार और मो. यूसुफ ने उन्हें बताया कि कर्फ्यू के चलते जानवरों के चारे की व्यवस्था नहीं हो पा रही है। लोग दूध मांग रहे हैं, मगर जानवरों के खाने के लिए कुछ भी नहीं है, इसलिए दूध की आपूर्ति कर पाने में असमर्थ हैं। माधोबाड़ी की रत्नेश कुमारी ने सब्जी आदि की दिक्कत होने की बात कही। सांसद ने उनकी बात को ध्यान से सुना। कर्फ्यू में ढील देने और आवश्यक चीजों की आपूर्ति के लिए उन्होंने प्रशासन के अफसरों से बात भी की। उन्होंने लोगों को सुझाया कि कर्फ्यू का पालन करते हुए घरों के अंदर ही रहें। सांसद ने की षड्यंत्रकारियों के नामों के खुलासे की मांग सांसद प्रवीन सिंह ऐरन ने कहा, एडीजी भी मान चुके हैं कि दंगा सुनियोजित था। इसलिए शहर को दंगे की आग में झोंकने वालों के नाम का खुलासा किया जाना चाहिए। प्रशासन को यह भी बताना चाहिए कि वह आगे क्या कदम उठा रहे हैं, ताकि इस तरह की घटना की पुनरावृत्ति न हो। दंगे से कारोबारी, वकील, शिक्षक, मजदूर समेत सभी तबके बुरी तरह से प्रभावित हुए हैं, इसलिए सख्त कदम उठाए जाने जरूरी हैं। कैसा लगा